
Nikolina Benić 


DAVORSKI GOVOR 


Sažetak: U radu se proučava govor mjesta Davor u slavonskoj Posavini u odnosu na slavonski 
dijalekt i standardni jezik. Na fonološkoj se razini proučavaju glasovi, njihovo gubljenje, 
zamjena ili kontrahiranje. Na morfološkoj se razini istražuju vrste riječi i njihove promjene. Na 
razini tvorbe riječi analiziraju se načini nastanka novih riječi s naglaskom na etnike i osobna 
imena. Pri proučavanju sintakse ističu se posebnosti vezane uz rečenicu, padeže te 
kongruenciju. Na leksičkoj se razini istražuje rječnički potencijal, a unutar njega izdvajaju se 
frazemi, sintagme i poslovice. Davorski govor dobro čuva osobine slavonskoga dijalekta. Osim 
zavrnutoga naglaska, dobro se čuvaju stare osobine u morfologiji. Posebno je zanimljivo da je 
od rijetkih govora slavonskoga dijalekta koji čuva ništični nastavak u Gmn. Uglavnom ima 
neizjednačene D, L i I množine. Čuvaju se neodređeni oblici pridjeva. 

Ključne riječi: dijalektologija, slavonski dijalekt, davorski govor, fonologija, morfologija, 
sintaksa, leksik. 


Davor je naselje u istoimenoj općini Brodsko-posavske županije. Smješten 
je na lijevoj obali Save u Crnac polju, u mikroregiji srednje Posavine 
Slavonskoga međuriječja, 52 kilometra jugozapadno od Slavonskoga Broda. 1 


1 Leksikon naselja Hrvatske, sv. 1, Zagreb, 2004., str. 134.-135. 

ZEMLJOPISNI SMJEŠTAJ DAVORSKOGA GOVORA 

Stjepan Ivšić u svom proučavanju posavskih govora u Današnjem 
posavskom govoru „posavskim govorom zove čitav niz govora u Slavoniji i 
Donjoj Bosanskoj Posavini, gdje se nalazi osobiti akcenat Na zapadu je granica 
tome govoru crta Mačkovac - Drežnik...“ , a unutar te granične crte nalazi se i 
Davor. Ivšić je u svom djelu detaljno opisao posavski govor, no valja uzeti u 
obzir godinu nastanka toga istraživanja (1913.) i činjenicu da se u gotovo stotinu 
godina mnogo toga promijenilo, od načina života do demografske slike, a sve je 
to utjecalo i na promjene u govoru. Mnogi primjeri koje Ivšić navodi danas 
pripadaju pasivnom leksiku, a većina mlađih govornika nikada ih nije 
upotrijebila niti čula. 

Davorski će se govor opisati na temelju Ivšićeva rada te na temelju 
značajki slavonskoga dijalekta koje je prikazala Ljiljana Kolenić u Slavonskom 
dijalektu. Prije samog proučavanja obavljen je razgovor s izvornom govornicom 
davorskoga govora, 64-godišnjim Mirom Knežević, čiji je audio i video zapis 
priložen radu. 


JEZIČNE RAZINE DAVORSKOGA GOVORA 

Odraz jata nije jednak u cijelom govornom području, a i unutar 
poddijalekata ima odstupanja. Ljiljana Kolenić navodi pet skupina govora s 
različitim odrazom jata: ikavsku, ikavskoj ekavsku, ekavsku, ikavsko ekavsku i 
govore s ,,nezamijenjenim“ jatom. U davorskome je govoru odraz jata u pravilu 
ikavski. Tomu svjedoče primjeri iz govora izvorne govornice: 

E, sad ću ja vama ispripovidat jednu lipu priču! Kad sam ja bila dite, išla 
sam u drugi razred škole, a Sava pdplavila cijelo naše selo! 

E, onda kad bude nedilja, kad ne radimo ništa, kad ne idemo ii školu, onda 
lipo sidnemo u čamac ja i moje druge i idemo na veliku Strmu. 

Gotovo sve riječi koje imaju jat u Davoru se izgovaraju s ikavskim 
odrazom. Tako se u davorskom govoru može čuti: bilo, mllko, cvit, podiljit, svit, 
divojka, pisma, sidit, sagrlšit itd. Iz navedenih se primjera vidi da i dugi i kratki 
jat daju i. 

Osim ijekavskog, postoje i primjeri ekavskog odraza jata. Primjeri su za to 
riječi prijeći koja se u Davoru izgovara preć, zatim donet (donijeti), prenet 
(prenijeti), raznet (raznijeti), grešnik (grješnik). 

Ranije je navedena podjela Ljiljane Kolenić koja davorski govor smješta u 
drugu skupinu, onu koja ima noviju akcentuaciju s upotrebom zavinutog 
naglaska držeći se naglasne klasifikacije Milana Moguša. Stjepan Ivšić pak dijeli 


2 Stjepan Ivšić, Današnji posavski govor, Rad JAZU 196, Zagreb, 1913., str. 128. 

akcenatske skupine posavskoga govora prema tome kako izgovaraju riječi: vode, 
sačuvam, dsto (: ostao), ndsili, dtac, kazali, rukom i kazivd (: kazivao). Prema 
tom kriteriju Ivšić navodi devet skupina govora, a Davor smješta u petu skupinu. 
U toj se skupini navedene riječi izgovaraju na sljedeći način: vode, sačuvam, 

os to, nosili, dtac, kazali, rukdm i kazivd. Sam Ivšić napominje kako je „pomenute 

•2 

grupe načinio prema svojim bileškama iz svojih razgovora sa starijim svijetom 44 . 
To je ujedno i objašnjenje da naglasak u riječi nosili nije davorski, nego se ta 
riječ izgovara ndsili. Kratkosilazni je naglasak na tom mjestu pokazatelj 
možebitnog utjecaja govora susjedne Orubice, koja pripada šestoj grupi, a 
moguće je i to da je takav naglasak postojao, ali je došlo do promjene. Danas je u 
Davoru taj naglasak nemoguće čuti. 

Da je naglasni sustav davorskoga govora peteroakcenatski, vidljivo je iz 
primjera koje donosi razgovor s izvornom govornicom: 

Krave morale ić ii brdo, udruga sela je vozili da prežive. Čamcima se 
odveze na primjer tamo d'ije bilo više, naši su išli u Drežnik, u Drenovac. To se 
zvalo kesivo: dadne kravu, troši mliko, samo da krava preživi dok ne dojde trava 
na proliće kad ode Sava, kad opane i kad dojde trava vraćaju nazad krave. 

Kupali smo se u Savi čitavo lito, još i kako smo se kupali! Onda nije bilo 
rukdvic ni gumeni koturdv, već tikve. Posijemo tikve i kad se ujesen osuše, 
metnemo je na trim i vežemo špagu da se suše d lita. Vežemo špage za dvi tikve i 
preko trbua i tako se kupalo. 

Iz primjera se vidi da se akut čuva kao što je bio slučaj i u vrijeme 
Ivšićeva istraživanja. 

Hrvatski se akut najviše čuva u krnjem infinitivu, što se vidi u primjerima: 
ddć, donet, uzet, prominjit, sdć, ogovarat, ispripovidat itd. Osim u krnjem 
infinitivu, akut se čuva u nekim imenicama ženskoga roda u G jednine i množine 
npr. sviće/svić (svijeće/svijeća), žene/žen (žene/žena), Save. Naglasak je u tim 
riječimana posljednjem slogu u riječi što je nemoguće u suvremenom hrvatskom 
kniževnom jeziku koji se temelji na novoštokavštini. O oblicima riječi više će se 
govoriti u zasebnom poglavlju o morfologiji davorskoga govora. 

Iako se akut u davorskom govoru još uvijek dobro čuva, može se 
primijetiti tendencija postupnoga gubljenja. Akut dobro čuvaju stariji govornici, 
dok su mlađi skloniji novoštokavštini, a to je posljedica razvoja, društvenih i 
socijalnih prilika, obrazovanja. Od Ivšićeva istraživanja do danas prošlo je 
gotovo stotinu godina i naglasna se slika nije puno promijenila. To je dokaz daje 
davorski idiom čvrsto ukorijenjen u govor stanovnika te da će se i dalje nastojati 
očuvati. 

Stjepan Ivšić počinje opis posavskih govora detaljno prikazujući pojedine 
vokale te promjene i zanimljivosti vezane uz njih. 


3 tvšić, isto, str. 148. 

Zamjena vokala i vokalom e u tuđim i domaćim riječima u davorskom 
govoru nije zabilježena. Otvorenog naglašenog e, kao i prelaska dugog e (od 
nekadašnjeg e, e i q) u zatvoreno e koje se diftongizira u ie također nema u 
davorskom govoru. U njemu je e čist vokal. 

Za vokal a Ivšić navodi da se ponekad mijenja u e, što je slučaj i u 
davorskom govoru: vrabac—nrebac, metar—mi eter, štambilj—>štembilj', a događa 
se i obrnuto, da e prelazi u a: centimetar—>cantimetar. Primjer zemljeni umjesto 
zemljani navodi Ivšić, a isto se tako kaže i u Davoru. Objašnjava da je „to 
zacijelo poradi mnogobrojnih pridjeva na -eni“ 4 

„Vokal o je svagdje čist glas (nigdje nijesam opazio zatvoreno o).“ 5 Prema 
Ivšićevu mišljenju, „ovamo pripada i riječ čarapa, koja se u Posavini govori 
često u starijem liku čorapa.“ 6 7 8 U Davoru je prisutan oblik čorapa, ali s 
drugačijim naglaskom (čorapa). U nekim primjerima samoglasnik o prelazi u a 
na kraju riječi. Radi se o neodređenoj upitnoj zamjenici što i njezinim 
izvedenicama. To znači da se u Davoru govori šta, nešta, ništa. 

/-glas koji Ivšić opaža u nekim mjestima, a koji je nalik na njemačko ii, u 
davorskom govoru nije prisutan. 

Samoglasnik se o kao produkt kontrakcije javlja na zadnjem slogu u 
glagolskog pridjeva radnog koji završava na -ao ako a nije naglašeno, npr.: reko, 
kopd, spdvo, lego, lažo, prodo, pročito, prerizč, slušo . 

Ako je a naglašeno, skupina -ao ostaje nepromijenjena, npr.: znao, krao, prao, 
dao. Osim vokala -ao, kontrahiraju se i vokali -eo, a produkt kontrakcije je 
samoglasnik o: iizč, ujo. 

„Evo nekih primjera, gdje se kontrakcijom ukida hijat, koji je nastao radi 
gubljenja kojega konsonanta aha>a: sna (:snaha), grd (:graha), strd (-.straha), 
eje>e: svedno (:svejedno), ije>i: ni (lnije)“ 

Krajnje -i u infinitivu uvijek ispada, a isto je i kod glagolskog priloga 
sadašnjeg, ženska bi morala stat na brnače ili si'st 
ne znaš loš pravo plivat 
amo kupit šekera pa ćemo napravit kiseljak 
5n se mora prevrtat 

Osim tih, još neki primjeri iz davorskog govora su: pivajuć, plešuć, gdvoreć, ić, 
izdć, unić. 

o 

,,U bržem se govoru gubi i u sredini riječi“ , npr.: kdlko, tolko, velko, 

vidla. 

Inicijalno o u pokaznim zamjenicama u pravilu se gubi: vaj, naj, vi, ni, 
voga, noga, volki, ndlki (u posljednjim dvama primjerima dolazi i do gubljenja i 


4 Ivšić, isto, str. 181. 

5 Ivšić, isto, str. 181. 

6 Ivšić, isto, str. 181. 

7 Ivšić, isto, str. 184. 

8 Ivšić, isto, str. 187. 

u sredini riječi). Isti je slučaj i kod priloga ovamo i dnamo, pa u davorskom 
govoru glase vdmo i ndmo, a ovdje i ondje glase vdd i ndd. Zanimljivo je da se u 
pokaznih zamjenica taj/ta/to na početku dodaje o pa glase otaj/ota/oto. To je 
vjerojatno nastalo analogijom prema zamjenicama ovaj i onaj. 

U tu prašinu smo ote žabe vatali. 

Suglasnici su također skloni promjenama, bilo da se radi o ispadanju, 
zamjeni ili kontrakciji. U davorskom govoru ima mnogo primjera u kojima se 
odstupa od pravila tj. suglasnici se ne mijenjaju na mjestima na kojima bi trebali. 

Josip Lisac započinje pregled suglasnika sa skupinama *stj i *skj. U 
davorskome su govoru one dale dvojake rezultate: u nekim primjerima razvili su 
se u šć, a u nekima u št. Izvorna je govornica dala primjer: drvene grede dole i 
gore ko klišće. Ostali primjeri u kojima se javlja šć: pušćat/pušćat (i sve 
izvedenice iz toga korijena), kršćenje, vrišćat, blišćat, pišćat, premišćat, počišćat 
(od počistiti), oprdšćat, šćapit, ušćipit, šćene, krompirišće, smetlišće, strnišće, 
žirišće, prišć, šćiika, šćake, prošćdk. U hipokoristiku Sćepo šć- je također postalo 
od *stj. 

Riječi u kojima su *slj i *skj dali št: štap, gušter, mošt. 

Iz navedenih se primjera može zaključiti kako su starije riječi uglavnom 
šćakavske, dok se u današnje vrijeme šćakavizam gubi i biva zamijenjen 
štakavi z rnom. 

L na kraju sloga ima različitu sudbinu. U glagolskog pridjeva radnog 
uvijek prelazi u -o, stoje vidljivo iz primjera: 

A dido onda ii Ribaš čici dro 
a sad ju niko ne bi dgledo 
a prije se i lan šijo 

ko je mogo kiivatimo je u zimi kolko-tdlko 
U pridjeva -/ može ostati nepromijenjen: gol, ohol, a može prijeći u o: veseo, 
okrugo, debeo, kiseo. 

U imenica se -al mijenja u -ao, npr.: pdsao, kdtao, pepeo. Isto tako -/ može 
ostati nepromijenjeno: stol, sol, vol. 

U davorskome se govoru glasovi / i n umekšavaju kad se nađu ispred i: 

Bio je samo jedan razred, ni se dlljilo. 

...išla s njom na večernju mdljitvu u crkvi... 

...do Zdraomdrije se nijepaljila lampa. 

Did St evo Žužev je vdljio take priče pričat... 

...i kadprokuva, posoljišga. 

Osim primjera iz razgovora, evo još nekih: guljit, voljit, fdljit, prominjit, preseljit, 
gljista, željit, nasldnjit, zakldnjit, učinjit. 

Kod nazala važno je spomenuti disimilaciju. Kada se zajedno nađu 
suglasnici mn (mnj) dolazi do razjednačavanja, odnosno prelaska u vn i ml (mlj): 
tavno, siimljat. 

U nekim slučajevima n dolazi umjesto m, npr. Mikola umjesto Nikola. 

Skupina nsk može prijeći u njsk, čemu svjedoče primjeri: lanjski, stranjski, 
ciganjski. 

,,M ispred t i £ prelazi kadšto u n,“ 9 \ zapdntit. 

Što se tiče labijala, u riječi beton dolazi do zamjene b i njegova bezvučnog 
parnjaka p pa se u Davoru može čuti peton: 

Kad spane flaša na peton, to je plač! 

U riječi hvala ispada početno h, a dva labiodentala bivaju zamijenjena s fi fdla. 
Isto se događa i u riječi hvat, koja u Davoru glasi fdt. Labiodental v u riječi 
kuruzdvina zamjenjuje se s j pa se dobiva oblik kuruzdjina. 

Ivšić navodi kako se od skupova ds i ts + t dobiva si, što u konkretnom primjeru 
izgleda ovako: proklestvo, postava. 

„Skup jt i jd ostaje često bez promjene“ 10 , čemu su dokaz primjeri: dojdem, 
prdjdem, izdjdem, prondjdem. 

Kad su u pitanju velari, najzanimljiviji je glas h, za koji Ivšić primjećuje 
da ga na području posavskoga govora nema, osim u nekoliko primjera (npr. ohol, 
heler, vahtler...) U davorskom govoru glas h ima različitu sudbinu. U većini 
slučajeva potpuno se izgubio: 

...on je bio dpančar, sir oma bio, bilo nji osam sestdr... 

Onda su tucali okomdnjke i time ranili živdtinje. 

Kuruzdjine ndžanjemo u jesen, iljadu snopov... 

Vežemo dvi špage za dvi tikve i preko trbua... 

...nije smio ić na Savu jer se bojo ti što su dicu zardnali. 

...mene bude stra... 

...crne ponjave na kojima sušimo gr a... 

...metne dite ako ima d i lađa... 

...zipku ostavi pod rastom... 

Još su neki primjeri: dljina, ladnjak, rin, mdunje, srni, otrdnit, olddit, vatat. 

U nekim se riječima h može zamijeniti sa j: dijat, buja, milja, čoja. 

Ima riječi u kojima je h zamijenjeno sa v: kruv, kiivat, puvat, mdvat, suvo, vrpa, 
uvo, kiivača. 

U riječi oras h je zamijenjeno sa s, a u primjeru siromdk k dolazi umjesto h. 
Posljednji primjer Ivšić objašnjava promjenom —ah u -ak prema -ak u riječima 


9 Ivšić, isto, str. 194. 

10 Ivšić, isto, str. 196. 

poput junak. U tom primjeru može se dogoditi i da h ispadne pa se dobiva oblik 
sirdma. 

Što se tiče nepčanika, treba spomenuti promjenu i u dž u riječi kodžu 
(kdžuh), gdje je uočljivo i ispadanje glasa h. Glas z se mijenja i u r u prezentu 
glagola moći i kazati (morem, karem). 

S ispred nj prelazi u š: š njim, š njome, nuž njega. To je primjena pravila o 
jednačenju glasova po mjestu tvorbe, što književni jezik ne pozna na kraju riječi. 

Kad se govori o metatezi, primjeri koje navodi Ivšić mogu se čuti i u 
davorskom govoru: odvale (: odavle), odnale (: odanle), vdd, nčd. 

Promatrajući konsonante koji se gube, već je navedeno da glasa h nema u 
davorskom govoru. Osim njega, mogu se pronaći još neki glasovi koji ispadaju, 
što je vidljivo iz primjera: čela, t'ica, ćer, kd, di, šenica, sdvat, nasrddat, 
blagosov, pdtljika, sepe, četrtak, četrti, čdik, briska, kiiruz, prao, šljiova, 
Zdraomdrija, prd. 

Analizom fonološke razine prikazane su sličnosti i razlike davorskoga 
govora s ostalim poddijalektima slavonskog dijalekta i posebno su naglašene 
osobine karakteristične samo za govor Davora. Analiza pojedinih glasova u 
određenoj će se mjeri nastaviti i u opisu sljedeće jezične razine, morfološke, u 
kojoj će se, osim oblicima, rad baviti i pojedinim glasovnim promjenama. 


MORFOLOŠKA RAZINA 

U ovom će se dijelu rada prikazati tipovi sklonidbe imenica davorskoga 
govora u odnosu na standardni jezik te karakteristični nastavci koji se razlikuju 
od standardnih. Osim imenica, obradit će se zamjenice, pridjevi i brojevi i 
obilježja njihovih paradigmi, konjugacija glagola te nepromjenjive vrste riječi. 

U imenica muškoga roda a-vrste valja izdvojiti V jednine, u kojem se 
umjesto —e može javiti —u: svitu, narodu. 

U G množine neke imenice imaju stari ništični nastavak: kolac (Ndsikli 
smo puno kolac za paradajz), magarac (U našem selu nikad nije bilo magarac), 
vrebdc (Na grdni ima puno vrebdc), dan (Čekala sam te pet dan). Veliki broj 
imenica u G množine ima dugu množinu koja također ima ništični nastavak: 
volov, konjev, kdučev, nožev, jezikov, jelenov, ćdškov, rdstov, kopunov, stolov, 
mišev, češljev, gližnjev, rdžnjev, viikov. 

Zanimljive su imenice na -in koje označavaju podrijetlo. U jednini gube -in: 
čoban, Biigdr. U G množine takve imenice imaju dugu množinu: Bugdrov, 
Srbinov, Tiirčinov (uz Tbrak), Brođanov, Grddiščanov, čobanov. Neke imenice 
na -in u G množine imaju c ispred ništičnog nastavka: Orubičdnac (U našu školu 
svake godine ddlazi sve manje Orubičdnac). 

U D množine može se čuti -ma umjesto -ima: Ijiidma, sindvma, ziibma. 

U L i I množine upotrebljavaju se nekad stariji oblici na -i: s konji, sa sinovi, sa 
sviddci, na rukavi, u gradovi, u priglavci. Isto je i u nazivima mjesta: u Vinkovci, 
u Bodovaljci, u Adžamovci. 

Kategorija živosti ne provodi se dosljedno. U mnogim primjerima imenice koje 
znače što neživo izjednačene su u A s imenicama koje znače što živo: noža (De 
mi dokuči noža.), rasta (Ljudi su pdsikli rasta.), stdla (Sidi na stdla.). 

Što se tiče glasovnih promjena, sibilarizacija se provodi u N množine ( seljaci, 
opanci, sokaci, junaci, bubrezi, odžcici, okomdnjci) te u DLI množine ( seljacima, 
dpancima, sokacima, junacima, bubrezima, odždcima, okomdnjcinici). U V 
jednine provodi se palatalizacija: Bože, duše, čoiče. Riječ orah u davorskom 
govoru glasi oras, a to je s produkt sibilarizacije, smatra Ivšić. 

Imenice srednjeg roda u G množine imaju ništični nastavak, što bilježi i 
Ivšić: drv, imen, pucet, sel. 

Imenica uvo može imati množinu ušesa. U L i I množine imenice mogu imati 
nastavak -i: međ drvi, po seli. Kao i u G množine imenica muškog roda, i u 
imenica srednjeg roda može se čuti duga množina: kortov. 

Što se tiče glasovnih promjena, u G množine dolazi nepostojano a: stdbal. 

U imenica ženskog roda također postoji ništični nastavak u G množine: 
žen, sestdr, kolic, biikojic, fldš, čas, slik, pldč, godin. G množine može završavati 

i na -i: banki, Orubičdnki, cigli, torbi. 

U L množine u nekim primjerima može se čuti nastavak -a: d poklada, u saona, 

ii novina, u labrda, ii štrampla, u rukajica. 

V na -o imaju imenice mamo, tato, strino. Neke imenice ženskoga roda, točnije 
vlastita imena, imaju N jednine na —o umjesto na —a: Mdndo, Kdjo, Mdro, Jelo. 
Vokativ tih imenica također završava na —o. 

Što se tiče glasovnih promjena, nepostojano a može se javiti u G množine: 
divojdk, dašak. Sibilarizacija se u D i L množine ne provodi: ruki, knjigi, banki, 
divojki, motiki, daski, dlčvki, vdjski, slugi. Ne provodi se ni kod zemljopisnih 
naziva: u Llki, u Rijeki, u Ameriki. Kod naglasaka najzanimljiviji je onaj u G 
jednine. Ako je u N jednine naglasak uzlazni, u G će se on pretvoriti u zavinuti: 
vdda - vode, sestra - sestre, Sava - Save, zemlja - zemlje. Iz primjera se vidi da se 
radi o dvosložnim riječima. Ako je u N naglasak silazni, u G se ne mijenja: 
njuška - njuške, puška - puške, strija - strije, ujna - ujne, krava - krave. 

Kod osobnih zamjenica značajke svojstvene davorskom govoru mogu se 
pronaći u D i L, u kojima se može čuti oblik njim (njima), a nam (dojdi k nam) 
je oblik koji je naglašen (: nama). Umjesto njih može se čuti nji (zbog ispadanja 
h). 

Kod posvojnih zamjenica češće se čuju kontrahirani oblici mdg(a), 
tvog(a), mdm(u), tvdm(e). Za oblik njezin u Davoru je zamjena oblik nje (nje 

gerz). Oblik njihov u Davora glasi njeov (njeova kuća) - to je posljedica 
ispadanja glasa h. 

Umjesto pokaznih zamjenica taj, dvaj, dnaj u Davora se upotrebljavaju 
oblici otdj, vaj, naj (u čitavoj je paradigmi isti oblik). U I jednine može se čuti 
oblik .v dtime/a. U L množine postoji oblik ti (ii ti seli). Zamjenički pridjevi takav, 
ovakav, dnakav dolaze u obliku ( o)taki, vaki, naki (i svi ostali zamjenički pridjevi 
koji imaju u svom sastavu staroslavenske oblike ovb, tr>, onu). 

Za upitne zamjenice ranije je navedeno da se gubi početni glas k (ko), a u 
zamjenici se što o mijenja u a i glasi šta. 

Kod odnosnih zamjenica treba spomenuti oblik kaki koji dolazi umjesto 
kakav, taki umjesto takav, naki umjesto dnakav. 

Što se tiče neodređenih zamjenica, umjesto neki dolazi oblik nekoji, a ni se 
ne rastavlja od zamjenice: na nikoki, na ništa, ii ničijem, od ničega. U starijih se 
govornika češće može čuti oblik sviju za G množine (sa sviju stran). 

Kao što Ivšić na početku pregleda pridjeva donosi oblike koji se sklanjaju 
po imenskoj deklinaciji, i u ovom će se radu započeti s istim primjerima. Naime, 
u Davora se može čuti: na lipu mištu, na visoku mištu, na finu ručku, na zelenu 
drvu, na tajnu zadatku, na bilu snigu, na crvenu šalu, ii materinu krilu. Dakle, 
davorski govor poznaje određene i neodređene oblike pridjeva. 

U komparaciji pridjeva nastavci za komparativ su obično -čji, -šji, -žji, - 
rji, npr. širji, višji, nizji, gorji, siišji, blažji. Neki pridjevi imaju nastavak -iji 
umjesto —ji: biliji, crniji, tisniji, gorkiji (uz gorči). 

U nekim primjerima izostaju glasovne promjene, npr. mlad - mlaji, sladak 

- slaji. 

Pridjevi u kojima je h zamijenjeno s v tvore komparativ sa -lji: suv - 
siivlji, gluv - gliivlji. Četiri su pridjeva s nepravilnom komparacijom: dobar - 
bolji - najbolji, mali - manji - najmanji, velik - veći - najveći i gorji - naj gorji 
(oblik zao ne postoji u davorskom govora). Ostali pridjevi tvore komparativ s 
nastavkom —iji. U tvorbi superlativa nema odstupanja od pravila standardnoga 
jezika. U starijih se govornika može čuti oblik ndjprvi (on je došo ndjprvi). 

Zanimljivo je spomenuti promjenu naglaska u nekih pridjeva u ženskom 
rodu, npr. krvav - krvava, jednak -jednaka, jedini -jedina. 

Glavni se brojevi jedan, dva, tri i četiri ne dekliniraju. Osim jedan često se 
kaže jen. Dvjesto i tristo čuje se kao d vis ta i trista, što je stariji oblik, a kod 
skupine tst početno t ispada: pesto, šesto. Kod broja četiristo samoglasnik i 
ispada: četrsto. U brojevnih imenica o prelazi u e: četverica, peterica, šesterica, 
sedmerica, desterica. Brojevne se imenice upotrebljavaju obično do deset, od 
deset se kaže npr. nji petnaest, nji dvdest sedmero. Umjesto obadva kaže se 
obodvd. 

Što se tiče glagola, davorski govor nema karakteristike koje imaju ostali 
govori slavonskog dijalekta, posebice karakteristične prezentske nastavke. 
Imperfekta u davorskom govoru nema, kao ni glagolskog priloga prošlog. U 
infinitivu ispada krajnje —i, kao stoje ranije objašnjeno. 

„Mjesto -nesti govori se samo -nit ili -nef‘ n ( u Davoru postoje samo oblici s - 
net ): donet, prenet, odnet, prinet. 

12 

„Prema infinitivima kao: mrijeti, drijeti, strijeti, ždrijeti itd. govori se obično“ 
(u)mrt, (raz)drt, (pro)strt, (pro)ždrt, (sa)drt, (oda)drt, (u)drt. 

„Mjesto -liti u složenim glagolima govori se često -ljat“ : iiljat, ncdjat, prdljat, 
izljat, rdzljat. 

„Mjesto -rivati govori se -rljivat“ 14 \ namirljivat. 

„Prema glagolima kao oglašivat govori se i ispitivati 15 

„Analogijom postaju i ovi infinitivi: dršćat (drhtati) i lažat (lagati) i to poradi 
prezenta dršćem i lažem.“ 16 

U prezentu nema odstupanja od nastavaka u standardnom jeziku, dakle nema -u 
umjesto -e u trećoj osobi množine niti -aje umjesto -aju. 

Ima glagola kojima je prezent drukčiji od književnog. Umjesto susretnem kaže se 
siisrijem, siisriješ, siisrije... Kod glagola plijeviti - plijevim dolazi do promjene u 
pli't -plijeni. 

„Prema dje (s)ti - djenem govori se obično dijem“ : nadijem ime, iidije konac ii 
iglu. 

Prema infinitivu voljeti kaže se v čijim, voljis, volji... 

Prezent glagola zaspati glasi: zaspem, zaspeš, zaspe... umjesto zaspim. 

Kod glagola spominjati prezent glasi spčminam, spdminas... (uz spominjem). 
Umjesto nastavka -avam može se reći -ajem: obećdjem, uzdrždjem. 

Prezent glagola tkati glasi: tkem, tkeš, tke... 

„Glagoli na -ivati imaju kadšto u prezentu -ivam (mjesto — ujem )“ : danjivam, 
noćivam. 

Kod pomoćnog glagola biti 3. os. jd. glasi je, a može se čuti i jeje. 

U aoristu u 1. os. jd. glas se h ne izgovara pa se dobivaju oblici: jd dde, jd 
dojde, jd se probudi, jd te dazva, jd okopa. U 1. i 2. os. množine nastavak može 
biti -smo i -ste: ddošmo/ddošte, ddbišmo/ddbište. 


11 Stjepan Ivšić, Današnji posavski govor, Rad JAZU 197, Zagreb, 1913. str. 61. 

12 Ivšić, isto, str. 61. 

13 Ivšić, isto, str. 62. 

14 Ivšić, isto, str. 62. 

15 Ivšić, isto, str. 62. 

16 Ivšić, isto, str. 63. 

17 Ivšić, isto, str. 65. 

18 Ivšić, isto, str. 66. 

Kod imperativa umjesto —ij, -ijmo, -ijte nastavci su -i, -imo, -ite: pdpi, 
pčpimo, pdpite; sdkrl, scikrimo, sdkrite; jj jite (jedi, jedite). U tvorbi imperativa 
sudjeluje i riječca neka u značenju nemoj: neka otić, nekate reć. 

Glagolski pridjev trpni ima nastavke -t (popit, ubit, savit, pokrit, umit, 
sandit), -n (ubijen, umiven, samliven, pokriven, popijen) i -it (posadit, saranit, 
zamuljit, prominjit, naseljit, osudit, oženit, uredit). 

Glagolski prilog sadašnji završava na —ć: iduć, kopajuč, prvajuć, gledajuč, 

rddeć. 

U futuru I. dolazi do kontrakcije infinitiva i pomoćnog glagola htjeti: 
pomoću (pomoći ću), ubošćeš (ubost ćeš), reče (reci će), završićemo (završit 
ćemo), isćete (jast ćete), piće (pit će). 

Od nepromjenjivih vrsta riječi treba spomenuti vremenske priloge koji 
označavaju doba dana, a dobivaju navezak —ke: ddnaske, jtitroske, sinoćke, 
noćas ke, večeras ke. Ranije je navedeno da se kod mjesnih priloga ovdje i ondje 
zamjenjuju o i v pa se dobivaju oblici vod i nod/vdde i ndde. Treba spomenuti i 
mjesne priloge odvale (odande), čdnale, ddnekdl, a početno se o gubi i u 
primjerima vdmo i ndmo. 

Neki od karakterističnih načinskih priloga u govoru Davora jesu: pikomice 
(ravno), polegusce (vodoravno), ustobokonce (okomito), naglavačke (naglavce). 

Usklik ele, koji se može okarakterizirati i kao čestica i poštapalica, 
karakterističan je i vrlo čest u govom starijih Davoraca. 

Iz opisa morfološke razine može se uočiti da najviše posebnosti ima u 
imenicama i glagolima, dok su nepromjenjive riječi uglavnom slične književnom 
govoru. Vidljivo je i to da su promjene na morfološkoj potaknute ili uvjetovane 
promjenama na fonološkoj razini. To je dokaz da su jezične razine međusobno 
povezane. 


TVORBENA RAZINA 

Što se tiče tvorbe izvedenica od osnovnoga imena, mogu se izdvojiti 
sufiksi -a i -o za muški te -a, -o, i -ica za ženski rod, npr.: St'ipa/Stipo, Iva/Ivo, 
Joza/Jćzo, Mata/Mdto, Draga/Drdgo, Tona, Ttinja, Sofa/Sofo, Mara/Mdro, 
Jela/Jelo, Manda/Mdndo, Kaja/Kdjo/Kdto, Jelica, Anica, Marica. 

Još jedna osobitost slavonskog dijalekta može se čuti i u davorskom 
govoru. „To je sveza tipa bać-Mata u kojoj se prvi dio složenice ne sklanja, a 
drugi se dio sklanja“ 19 : bać-Jdže, baj-Luka, stric-Tomo, ča-Ivo, rođo-Kaja, sna- 
Mdro, seko-Sdfija, prijo-Mdndo, prijak-Sldvko. 


19 Loretana Despot i Marina Pili, Slavonski dijalekt u nastavi Hrvatske dijalektologije, Šokačka rič 4, 
Vinkovci, 2007., str. 49. 

SINTAKTIČKA RAZINA 

Ima primjera u kojima se predikat u rečenici izostavlja: 

Ja napolje (hajde), a nje nema. 

Ja da ću njoj (prić), a dna uteče. 

Uz subjekt valja spomenuti primjer u kojemu se N jd. osobne zamjenice on 
zamjenjuje G: 

Di je ga? ili D'iga je? umjesto Di'je on? 

Di ga je on bio? umjesto Di'je 5n bio? 

Što se tiče kongruencije, zanimljivo je spomenuti primjer imenice narod u 
V množine u rečenici Šili vi mislite, narodu? Kad je u pitanju kongruencija broja 
i imenice, u davorskom se govoru uglavnom mogu čuti brojevni pridjevi, npr.: 
dvoje diče (dva diteta), troje svinj (tri svinje), dvoje jajdc (dva jajca). Imenica 
svit koja znači ljudi također se upotrebljava s brojevnim pridjevom: dvoje svita (u 
značenju: muškarac i žena). 

U primjerima u kojima se jedna uz drugu nalaze neodređena zamjenica i 
brojevna imenica, zamjenica dolazi u množini: svim trojici je nešto dao umjesto 
svoj trojici je nešto dao; rekla sam to ovim dvojici umjesto rekla sam to ovoj 
dvojici. 

„Mjesto posvojne zamjenice njezin govori se obično osobna u gen. nje, i 

20 

taj gen. dolazi uvijek prije svoje imenice““ : nje dite, ajmo nje kući, to je nje 
ččik, pitaj nje oca. 

Kod glagola treba istaknuti primjere u kojima neprijelazni glagoli imaju 
česticu se: pase ti misli, 5n se mozga, dica se uče. 

Sveza prijedloga s i pokazne zamjenice ona zanimljiva je u primjeru s dnu 
stranu umjesto s dne strane, gdje prijedlog s dolazi uz A umjesto uz G. 

Kod veznika treba spomenuti da veznika li nema u davorskom govoru, 
nego umjesto njega dolazi el, koji je rezultat spajanja pomoćnog glagola biti i 
čestice li: El si reko? umjesto Jesi li rekao?, El ima? umjesto Ima li?, El si 
vidla? umjesto Jesi li vidjela? 

Kod glagolskih oblika važno je spomenuti da se prezentom može izricati 
prošlost: Nikad nisam bio tolko bolestan da ležim. Prezentom se izriče i 
budućnost: Na jesen idem ii vojsku. 

Aorist se upotrebljava umjesto futura: Ako ne radiš zemlju, zemlja prdpade; Ako 
ne kažeš štd je, mi odosmo. 

Prilogu onda često se dodaje glas k pa glasi ondak. Vrlo često rabi se u 
pripovijedanju, što je vidljivo iz razgovora s izvornom govornicom. 


20 Ivšić, isto, str. 112. 

LEKSIČKA RAZINA 

Leksik je jezična razina najsklonija promjenama i najpodložnija različitim 
utjecajima. U hrvatskom su jeziku brojne riječi stranoga podrijetla. Naime, 
hrvatska je država nekoliko stoljeća bila pod upravom drugih zemalja, stoga ne 
čudi velik broj talijanizama, germanizama, turcizama, mađarizama. Utjecaj 
stranih jezika neizbježan je, a time i ulazak stranih riječi u leksik hrvatskoga 
jezika. 

Leksik slavonskoga dijalekta uvelike je obilježen stranim utjecajima, a 
razlog su tomu povijesne prilike na području Slavonije. Davorski je govor u 
najvećoj mjeri obilježen utjecajem turskoga jezika zbog dugogodišnje turske 
vlasti, ali i zbog doseljavanja stanovnika iz dubrovačkog zaleđa, istočne 
Hercegovine i hrvatskoga primorja. Dolaskom u Slavoniju donijeli su svoju 
kulturu, običaje i leksik. Uz turski, u davorskom se govoru osjeća i utjecaj 
njemačkog te mađarskog jezika, što je posljedica austrougarske vlasti, ali i 
djelatnosti koja je u Davoru bila najzastupljenija - lađarstva. Ploveći najviše 
Dunavom, lađari su u Davor donosili i brojne germanizme i mađarizme. Osim 
riječi stranoga podrijetla, u Davoru su brojne riječi karakteristične za čitav 
slavonski dijalekt. Prvenstveno se radi o nazivima odjeće i narodne nošnje. U 
davorskom govoru postoji velik broj leksema karakterističnih samo za Davor, a 
tiču se naziva hrane, odjeće, alata, dijelova kola i zaprege, dijelova kuće itd. U 
ovom će se radu prikazati „davorski rječnik“, odnosno njegov dio. Navest će se i 
frazemi i narodne izrjeke zabilježene na području Davora. 

„Slavonski dijalektni frazemi po svom sastavu i strukturi u bitnom se ne 
razlikuju od frazema standardnoga jezika. U slavonskoj dijalektnoj frazeologiji 
nalazimo internacionalne frazeme, frazeme karakteristične za cijeli hrvatski 

jezični sustav ili za njegov dio.“~ Navodi i to da su poredbeni frazemi česti među 

22 

lokalizmima. Poredbeni su frazemi česti i u davorskome govoru. Neki od njih 
su: 

star ko Matuzalo / star ko Isusov magarac = vrlo star 

ko ludi Mata = netko tko pravi gluposti 

ko božja volja = biti tužan, jadan 

ko Tuga i Buga = biti tužna, jadna 

ko mila materina = biti razmažena 

ko drvena Marija = ukočeno stajati 

ko pokisla kokoš = biti pokunjen 

ko gluva kuja / ko muja bez glave= hodati bez cilja 

Smrdi ko konjsko kopito= jako smrdjeti 


21 Mira Menac-Mihalić, Iz frazeologije slavonskoga dijalekta, Šokačka rič 4, Vinkovci, 2007., str. 107. 

22 Lokalizmi su frazemi koji su potvrđeni samo u jednom dijalektu, grupi govora ili u samo jednom 
govoru 

curit ko rešeto — jako curiti 

znat ko vodu pit = izvrsno znati 

ić ko bula u jagode = otići nespreman 

bistar ko napoj = onaj koji ništa ne zna 

virit ko miš iz posT = viriti iz prikrajka 

gledat ko ubođeni vol = gledati u prazno 

smijat se ko lud na brašno = smijati se bez razloga 

trpat se ko gaće u guscu = biti dosadan 

dosadan ko vaš / stinica / krpelj = biti dosadan 

plivat ko sikira = ne znati plivati 

ima para ko žaba dlaka = ne imati novaca 

dosadan ko krpelj = biti jako dosadan 

ko gluvom dobro jutro = uzalud govoriti 

ka amen u molitvi = dovršetak nečega 

pijan ko triska / čep / truba / guzica / klada / smuk = biti pijan 

Osim poredbenih, još neki frazemi zabilježeni u davorskom govoru su: 
otić u Prdeševo na vašar = kaže se kad se želi izbjeći odgovor na pitanje 
moraš još puno žganac pojst = puno naučiti 
oće i kule i vile = željeti previše 
ić golom gušćom u trnje = ići nespreman 
na dvi triske pa u smeće = nevažan razgovor 
ošinut mokrom krpom = biti glup 

„Kolokvijalni frazeologizam unosi u izričaj često ironičan ton, a rjeđe 

O O v 

šaljiv. (...) Kolokvijalnim frazeologizmima svojstvena je i slikovitost.“ Sto se 
tiče stila, može se reći da neki frazemi izdvojeni iz davorskog govora pripadaju 
niskom stilu, neki se mogu smjestiti čak i na granicu vulgarnog i pejorativnog, a 
veći broj pripada razgovornom stilu. 

Što se tiče izrjeka i narodnih mudrosti, zabilježene su iz razgovora sa 
starijim Davorcima. Kao i frazemi, i poslovice su uglavnom ironične i 
dvosmislene, a leksički su i semantički prilagođene davorskom govoru. Neke su 
od njih, kao i frazemi, na granici vulgarnoga i pejorativnoga izraza, a to je dokaz 
da su nastale u narodu. 

Ludu ne steci, pametnu ne ostavi. 

Budali je i more do kolina. 

Budali reci da prdne, on se usere. 

Nije guzi kolko zja, nego kolko joj se da. 

Da je krompir dobar, zlatica bi bila ko slon. 

Da je kupus dobar, zec bi bio ko vol. 

Sirotinja i vodom zapržava. 


23 Željka Fink, Neke odrednice kolokvijalnog frazeologizma, Strani jezici, XV, 2, Zagreb, 1986., str. 100. 

Laniprdla, sad ti miris došo. 

Bolesnom se nudi, zdravom se daje. 

Ko ne štedi, taj ne vredi. 

Ko je lud, ne budi mu drug. 

Dobar i lud braća. 

Od sveg posla najviše voljim spavat. 

Od sveg voća najviše voljim kulin. 

Unišo vol, izašo bik. 

Kad sam gladan, ne radi mi se, a kad se naiđem, onda bi spavo. 
Bolje da me smrt preskoči nego čaša. 

Para vrće di burgija neće. 

Veži konja di gazda kaže. 

Mani se ćorava posla! 

Uzdaj se u se i u svoje kljuse! 

Priko priče, naokolo bliže. 

Ko što djela, pred njeg pada. 

Sto ni drago tebi, ne činji drugome. 

Kako posiješ, tako ćeš i žet. 

Kako prostereš, tako ćeš i leć. 

Kriva je livča što je grbava. 

Ko sije vitar, žanje oluju. 

Čizma glavu čuva. 

Ne crkni magarče dok trava ne naraste. 


DAVORSKI RJEČNIK 


U ovom će se rječniku navesti jedan dio davorskih riječi i objasnit će se 
njihovo značenje. Rječnik je samo jedan dio govora jer je nemoguće popisati sve 
riječi. Brojne su danas dio pasivnoga leksika, ali se svejedno spominju kao dio 
davorske tradicije. Mnoge su od njih onomatopejske i tvorbeno nemotivirane, 
neke su nastale miješanjem npr. germanizma i turcizma. 


ambrela = kišobran 

amišće = dio konjske zaprege pomoću 

kojeg konj vuče kola 

ćinjfort = prolaz kroz kuću (haustor) 

arcinija = veliki kotao 

arbutina = korov 

ašikluk = ljubakanje 

atljav = neuredan 

avlija = dvorište 

badžometar = dimnjačar 


bajer = riječna obala 
basamaci = stube 
bazlamača = vrsta pite 
biba/biban = pura/puran 
Brašančevo = Tijelo vo 
brendjzli = uvijač za kosu, 
grije se na vatri 
brenovanje = uvijanje kose 
br'izast = prljav oko usta 
brhovača = vrsta metle 

brnače = oruđe za usitnjavanje zemlje 

broćka = pisanica 

brus = kamen za oštrenje kose 

brv = mostić 

biikal = vrč 

biikojica = vrt izvan mjesta 

bumbačica = pribadača 

cevarit = dugo peći 

cicvara = vrsta jela (od kajmaka) 

čeljade = čovjek, osoba 

čengele = predmet na koji se vješaju 

svinjske polovice 

čikobernica = pepeljara 

čiviluk = vješalica 

čoban = pastir 

čopit = čučnuti 

čorba =juha 

čvaljak = svitak sarme 

ćenifa = mala prostorija 

ćošak = kut; raskrižje 

čiikac = pas 

ćuprija = most 

dance = dno 

depit = udariti nogom 

devenica = krvavica 

dčvrk = komad, dio 

dilber = momak 

dobiraonica = kraj berbe kukuruza 
drik = vrsta zapremine zaprežnih kola 
duda = cijev koja spaja peć s 
dimnjakom 

duzluk = prostor između kuća 

đerđef= drveni okvir na kojem se štopa 

đunđe = nakit 

đuvegija = mladoženja 

egija = dio kostura čamca 

enga = djeveruša 

esker = čavao 

faličan = nesposoban 

fasovat = dobiti batina 

fašinke = vrsta mačkara 

federsic = sjedalo u zaprežnim kolima 

federtaš = pernica 

fertun = pregača 


fićkat = zviždati 
fildžan = šalica za kavu 
firanjga = zavjesa 
frmajz = razrjeđivač 
fišek = komet 
fitridl = petrolej 
flaša = boca 
fUsnut = udariti bičem 
foljc = utor 
fort = stalno 
frflegovat = nabavljati 
frga = kvrga 

frdštuk/fruštuk = doručak 

fuknut = baciti 

fundit se = ljutiti se 

ganjak = hodnik 

gerz = dečko, momak 

grljak = grlo boce 

gudač = ručna pila 

gužnjara = kulenova seka 

inđinjir = inženjer 

inđipot = nemirno dijete 

iskat = tražiti 

izgledat = čekati, viriti 

izrisit = izostaviti 

jauzina = užina 

kačavo = prljavo 

kaiš = remen 

kanaf= konopac 

kandžija = vrsta biča 

kaparan = sako 

kapoš = igra slična bejzbolu 

kera = kvart 

kesa = vrećica 

kezmica = krmača koje će se prvi puta 
prašiti 

klajda = haljina 
klepka = zvono 

klisaljka = tanki, plosnati kamen 
klobur = mjehur 

klomastika = vrsta igre slična 

žongliranju 

kljuka = vješalica 

komac = dio obale koji je voda oderala 

komadara = rakija od kukuruzaa 

komovito = okomito; strmo 

komšiluk = susjedstvo 

koncopret = običaj skupljanja kobasica 

u vrijeme Božića 

konjdzobica = krpena torba 

kopanj = valov 

kopun = pijetao 

koruga = maska 

koturaš = okrugla ploča na štednjak na 
drva 

krezćci = nedozreli kukuruzi s malo 
zrnja 

krije = sante leda 

kvar = šteta (na poljoprivrednim 

dobrima) 

lajbek = prsluk 

lapka = lopta 

laptalice = plastične natikače 
IMor = posuda za umivanje 
lenger = sidro 
lenjir = ravnalo 

lisa = kolni ulaz, glavna kućna vrata 

livča = ručica na kolima koja drži 

stranice na kolima 

/okat = neumjereno piti 

liiksija = voda od deterdženta 

mandalo = daska kojom se zaključavaju 

vrata 

maslo = maslac 
mekdta = njiva 

m'šafli = lopatica za skupljanje smeća 

mišaica = mješalica 

mladinci = blagdan nevine dječice 

nagraisat = nastradati 

obočić = naušnica 

ocik = dio obale koji je voda oderala 
očenaši = krunica 

okomanjak = klip kukuruza bez zmja 

opčari = naočale 

oškvarak = čvarak 

pajdo = prijatelj 

pantljika = vrpca 

patos = drveni pod 


pauzina = drvo koje drži voz sijena 
pečenjak = pečeni mladi kukuruz 
penzli - kist 

perdet = ograda na trijemu 

peškir = ručnik 

pikomice = ravno 

pogano = ljutito 

polegusce = vodoravno 

ponjava = pokrivač 

poverat se = popeti se 

praljika = drvo s kojim se udara odjeća 

pri pranju 

predika /prodika = propovijed 

prela = štap na koji se namata lan 

pridnjačica = djevojka koja sjedi u 

prvim kolima 

prilo = otvor na štaglju 

priluč = naslon 

pritka = motka 

pro /prova = kukuruzni kruh 

profila = jama uz nasip 

prosčak = veliki nož 

prdseina = prosidba 

protva = tepsija 

prteni put = put do polja, oranice 

puce = dugme 

puconica = kokica 

ratljika = posuda 

refenat se = dati udio 

reklja = košulja 

reran = pećnica 

rešt = zatvor 

ribaća kefa = četka za pranje rublja 
ris = dio 

ritljača = metalni predmet za pranje 
rublja 

ruljat = kultivirati 
runjača = mlin za kukuruze 
sasnut = sisati 
s atljik = bočica od 2,5 dcl 
sećija = drveni krevet 
sekirat se = brinuti se 
sepe = sepet 

sinara = prostor u koji se skida sijeno sa 

štaglja 

sip = nasip 

sipčica = staza 

sirke/sirće = ocat 

skotrljat = spustiti se niz padinu 

slićuhe = klizaljke 

sokačice = žene koje pozivaju na 
svadbu 

sopoljiv = balav 

stoštrica =drvo koje povezuje prednje i 

stražnje kotače na kolima 

stiicija = zemljana posuda za vodu 

st upa = dio mehanizma za preradu lana 

sakat = bacati nešto rukom 

šarenica = tkani sag 

šaronja = vrsta jela (kukuruzni kruh sa 

sirom) 

šatra = šator 

šcipotak = prstohvat 

šerfa = grabilica za juhu 

šifunjer = ormar 

škaf= drvena posuda za vađenje vode iz 
bunara 

škarup = vrhnje 

škatulja = kutija 

šk/opac = mjehur 

škljocat = ponavljati istu radnju 

škljoco = mali nož 

šoder = šljunak 

špajz = ostava 

špeuodli = broš 

šp'icndmet = nadimak 


šporet = štednjak 

šrot = samljeveni kukuruz 

štopanje = vrsta ručnog rada 

tacna = pladanj 

tištuk = štok 

točak = kotač 

tor = dvorište 

tragače = vrsta nosila 

tratir = lijevak 

tregeršos = haljina na kopčanje bez 
rukava 

trtica = dio mehanizma za preradu lana 
udit = pecati ribu 
upro = čak 

ustobokonce = okomito, uspravno 

Litvaj = polje, pašnjak, velika livada 

vagtr = posuda s vodom za brus 

vangli = posuda za miješenje kruha 

vanjkiiš = jastuk 

varenjak = kuhani kukuruz 

vincigerz = neoženjeni momak 

vratilo = drveni valjak 

vrdm = vrhom (puno) 

z'ipka = kolijevka 

zjalo = otvor 

zjat = vikati 

zor = teškoća 

žganci = palenta 

žigarit = paliti drvca 

žmak = spužvica za pranje suda 

žmikat = gužvati 

žomljak = žumanjak 


U prikazu rječnika valja spomenuti i toponime kojima se imenuju pojedini 
dijelovi Davora. 

Baćanska - odlagalište smeća ČakarTnka - oranica 

Bajer - nasip Catin grm - oranica 

Bilika - oranica Dola - dio mjesta 

Bokovi - pašnjak Diidinjak - dio mjesta 

Bristojice - pašnjak Dalja ina - oranica 

Crnče - kanal Dvor ine - oranica 

Čajere - livade Eradača - oranica 

Gaić - oranica 

Pusnica - salaš 

Grabrak - pašnjak 

Rani grm - oranica 

Grac - dio mjesta 

Ribaščica - oranica 

Jelas - oranica 

Skela - dio mjesta 

Komarčića sokak - cesta 

Sokačić - dio mjesta 

Komčić - dio mjesta 

Staro polje - dio mjesta 

Konje - oranica 

Strma - dio mjesta 

Krč - oranica 

Šašišće - oranica 

Krnica - oranica 

Sibovača oranica 

KučTšće - oranica 

Tatare - dio mjesta 

Lazine - oranica 

Topolik - oranica 

Mlđture - oranica 

Trepevleg - oranica 

Ograda - dio mjesta 

Trnjaica - oranica 

Orisak - pašnjak 

V/na greda - oranica 

Palausak - oranica 

Vočkoica - oranica 

Paljenica - oranica 

Vuinovka - oranica 

Parnice - oranica 

Zabistarje - oranica 

Polojska prosika - put 

Prikoica - oranica 

Zivičica - oranica 


ZAKLJUČAK 

U ovom je radu prikazana analiza govora mjesta. Davorski se govor 
promatrao u odnosu na standardni hrvatski jezik i u odnosu na slavonski dijalekt. 
Na fonološkoj su razini uočene sličnosti u odnosu na slavonski dijalekt na 
području odraz jata, koji je u davorskom govoru u pravilu ikavski, a tek je 
nekoliko primjera ijekavskog odraza, što je pojava karakteristična za noviju 
povijest. Na području akcentuacije razlika je uočena u riječima koje su izdvojene 
kao kriterij podjele govora u skupine. Radi se o izgovoru nosili umjesto nosili. 
Zaključeno je da je naglasni sustav davorskog govora peteroakcenatski, što je 
potkrijepljeno primjerima. U odnosu na standardni jezik proučavane su 
zanaglasnice i prednaglasnice te je zaključeno da se pravilo o naglasku u svezi sa 
zanaglasnicama i prednaglasnicama provodi u davorskom govoru, a navedeno je 
i nekoliko primjera u kojima se vidi odstupanje od toga pravila. Navedeni su 
brojni primjeri iz kojih se može zaključiti da se akut dobro čuva. Pri proučavanju 
vokala navedeni su primjeri zamjene pojedinih vokala te njihovo gubljenje i 
kontrakcija. U prikazu konsonanata osvrnulo se na pojavu šćakavizma te je 
zaključeno da se u današnje vrijeme osjeća tendencija zamjene šćakavizma 
štakavizmom. Konsonanti su proučavani po skupinama, prema tvorbenom 
mjestu. Kao i kod vokala, i u ovom su se slučaju naveli primjeri u kojima je 
vidljivo gubljenje konsonanata. 

Na morfološkoj su se razini istraživale sve vrste riječi. Posebno su se 
izdvojili primjeri u kojima davorski govor odstupa od standarda i slavonskog 
dijalekta. To se posebno odnosi na glagole. U imenica je istaknut zavinuti 
naglasak u G jednine i množine, zanimljivosti vezane za pojedine padeže te 
(ne)provođenje glasovnih promjena. Kod pridjeva posebno je naglašena 
komparacija, a kod zamjenica izgovor pojedinih zamjenica koji je različit od 
standardnog. U brojeva su istaknute brojevne imenice te posebnosti u izgovoru. 
U pregledu glagolskih oblika izdvojene su osobine po kojima se glagoli u 
davorskom govom razlikuju od glagola ostalih govora slavonskoga dijalekta. 
Kod nepromjenjivih vrsta riječi nisu zapažena veća odstupanja od standarda, 
navedeni su samo primjeri nekih vrsta riječi koje se po izgovoru razlikuju od 
književnog i koje su dio davorskog leksičkog inventara. 

U tvorbi riječi pozornost je posvećena tvorbi etnika, tvorbi izvedenica od 
osnovnoga imena te karakterističnim svezama imenice i vlastitog imena. U tvorbi 
izvedenica od osnovnoga imena zapažena su odstupanja od slavonskog dijalekta. 
Prisutna su samo tri sufiksa od kojih su dva jednaka za muški i ženski rod. U 
svezi imenice i vlastitoga imena pravilo je isto kao u ostatku slavonskoga 
dijalekta, dakle, prvi se dio ne sklanja, a drugi se dio sklanja. 

Na sintaktičkoj razini prikazani su pojedini rečenični dijelovi, spomenuta 
je kongruencija, sintaksa padeža te karakteristike vezane za pojedine glagolske 
oblike. 

Za leksičku se razinu može reći (uvjetno) da je nedovršena, ali to je 
uvjetovano osobinama leksika i njegovom podložnosti promjenama i različitim 
utjecajima. Prikazani su frazemi i poslovice te jedan dio davorskog rječničkog 
blaga. Zaključeno je daje nemoguće ispisati sve riječi jer su brojne od njih sada 
dio pasivnoga leksika, neke su zaboravljene, neke se ne upotrebljavaju jer nema 
više ni predmeta koje su one imenovale, neke su zamijenjene ili se zamjenjuju 
književnim izrazima. 

Nakon istraživanja i analize davorskoga govora može se zaključiti daje taj 
govor bogat prije svega na leksičkoj razini, a onda i na morfološkoj. Nudi veliku 
mogućnost daljnjeg i detaljnijeg dijalektološkog istraživanja, ali mu se može 
pristupiti i s povijesnog gledišta jer je upravo povijest jedan od čimbenika koji 
su utjecali na današnju dijalektološku sliku Davora. Iako je utjecaj tradicije 
snažan, sve je više vidljiv utjecaj društvenih i socijalnih prilika vezanih za 
napredak u tehnologiji, koji ujedno donosi i promjenu mentaliteta. Premda se 
osjeća tendencija mlađeg stanovništva prema novoštokavštini, još se uvijek 
uspijevaju očuvati osnovne karakteristike koje davorski govor čine posebnim u 
okviru kako slavonskoga dijalekta tako i cjelokupnoga štokavskog narječja. 

THE SPEECH OF DAVOR 


Summary: The paper deals with the speech of Davor, a village in Slavonian Posavina, 
with respect to the Slavonian dialect and the standard Croatian language. At the 
phonological level the sounds are studied, as well as their elision, substitution and 
contraction while the morphological analysis deals with the parts of speech and their 
changes. With regard to the word formation the ways of creating new words are 
analysed whereby special emphasis is placed on the ethnics and personal names. The 
syntactic analysis deals with the specifics of the sentence, cases and congruence while at 
the lexical level the vocabulary potential is examined, in particular phrasemes, syntagms 
and proverbs. The traits of the Slavonian dialect are well preserved in the speech of 
Davor. In addition to the circumflex accent, the old traits in morphology are well 
preserved too. Belonging to the rare speeches of the Slavonian dialect, the speech of 
Davor keeps a zero morpheme in the genitive plural. Mostly it has the unequalized 
dative, locative and instrumental plural. Additionally, the indefinite forms of adjectives 
are preserved. 

Key words: dialectology, Slavonian dialect, speech of Davor, phonology, morphology, 
syntax, vocabulary. 

